CHG ตั้ง “ซีเอชจี เวลเนส เซ็นเตอร์” ลุยธุรกิจศูนย์สุขภาพ
CHG ส่งบริษัทย่อย "คอนวีเนียน ฮอสพิทอล" เข้าลงทุนจัดตั้ง “ซีเอชจี เวลเนส เซ็นเตอร์” เดินหน้าธุรกิจ Wellness center มีทุนจดทะเบียน 1 ล้านบาท คาดเสร็จภายในไตรมาส 2/66
CHG ส่งบริษัทย่อย จัดตั้ง “ซีเอชจี เวลเนส เซ็นเตอร์” เดินหน้าธุรกิจ Wellness center มีทุนจดทะเบียน 1 ล้านบาท คาดเสร็จภายในไตรมาส 2/66
17 เม.ย. 2566

บริษัท โรงพยาบาลจุฬารัตน์ จำกัด (มหาชน) หรือ CHG แจ้งผ่านตลาดหลักทรัพย์ว่าที่ประชุมคณะกรรมการบริษัท ครั้งที่2/2566 ของ บริษัท CHG เมื่อวันที่ 17เมษายน 2566 เวลา 09:30 น. ณ ห้องประชุมโรงพยาบาลจุฬารัตน์ 3 อินเตอร์ เลขที่ 88/8-9 หมู่ที่ 11 ตำบลบางปลา อำเภอบางพลี จังหวัดสมุทรปราการ
โดยได้มีมติ บริษัท คอนวีเนียน ฮอสพิทอล จำกัด ซึ่งเป็นบริษัทย่อยของ CHG เข้าลงทุนในบริษัทจัดตั้งใหม่เป็น บริษัท ซีเอชจี เวลเนส เซ็นเตอร์ จำกัด ตั้งอยู่จังหวัดสมุทรปราการ เพื่อดำเนินลงทุนในธุรกิจ Wellness center ซึ่งวันที่จดทะเบียนจัดตั้งภายในไตรมาส 2/2566 โดยมีทุนจดทะเบียน 1,000,000 บาท แบ่งออกเป็นจำนวน 10,000 หุ้น มูลค่าที่ตราไว้หุ้นละ 100 บาท